NaiveNeuron/SloPal huggingface dataset:
T. Cabaj, podpredseda NR SR: (2010-03-02):
Otváram všeobecnú rozpravu. Konštatujem, že písomne sa do rozpravy nikto neprihlásil. Panie poslankyne, páni poslanci, kto má záujem do rozpravy sa prihlásiť ústne? Nikto sa nehlási. Končím možnosť prihlásiť sa do rozpravy. Zároveň vyhlasujem rozpravu za skončenú. Keďže nebola žiadna rozprava, nemá sa k čomu pán minister ani spravodajca vyjadriť. Prerušujem rokovanie o tomto bode. Budeme pokračovať druhým čítaním o vládnom návrhu zákona o službách na vnútornom trhu a o zmene a doplnení niektorých zákonov . Vládny návrh zákona je uverejnený ako tlač 1408. Spoločnú správu výborov máme ako tlač 1408a. Prosím ministra hospodárstva Slovenskej republiky Ľubomíra Jahnátka, aby vládny návrh zákona odôvodnil.
Kollár, Boris, predseda NR SR (2023-01-25):
S ďalším procedurálnym návrhom za stranu SaS vystúpi pán poslanec Sulík. Nech sa páči.
Glváč, Martin, podpredseda NR SR (2017-12-08):
Pán poslanec Krajniak.
Pčolinský, Peter, podpredseda NR SR (2023-05-18):
No, dovoľte chvíľku pozornosti. Tak za prvé nemôže za to pani poslankyňa Brisudová, môže za to konkrétny výbor, ktorý pripravoval to hlasovanie, viete veľmi dobre, ako to funguje. Na výboroch pripravujú tie hlasovačky, nie pani poslankyňa. To je za prvé. Za druhé áno, malo to tam byť explicitne uvedené, aby bolo každému jasné. Áno, pán poslanec Kočiš, ja som na neho pozeral, pán poslanec Kočiš hneď protestoval, že nie, malo sa o tom hlasovať, lenže... (Ruch v sále.) Kľud! ... lenže z každej strany ste mu tu vykrikovali, že je to v poriadku, že to je dobre, to je dobre, všetko je tam. Však som na vás pozeral. Vy ste mu to tam vykrikovali, tak on teraz ostal, on teraz ostal v pochybách, či má pravdu, nemá pravdu. Práve preto ja sa pýtam, otázka do pléna, či je možné si odhlasovať, že vyhlásime hlasovanie za zmätočné a bude sa o tom hlasovať ešte raz. (Reakcie z pléna.) To je procedurálny návrh. (Neutíchajúci ruch v sále.)
Richter, Ján, minister práce, sociálnych vecí a rodiny SR (2015-01-29):
Ďakujem pekne za slovo, pani podpredsedníčka Národnej rady. Vážené panie poslankyne, páni poslanci, dovoľte mi, aby som vám poprial príjemný deň. Na rokovanie Národnej rady Slovenskej republiky je predložený návrh novely zákona o starobnom dôchodkovom sporení, ktorého cieľom je najmä umožniť sporiteľom vystúpiť z II. piliera v období od 15. marca tohto roku do 15. júna, keďže sa ukazuje, že pre veľkú čas sporiteľov je účasť v II. pilieri s najväčšou pravdepodobnosťou nevýhodná. V súvislosti so začatím výplatnej fázy v systéme starobného sporenia prebieha na začiatku roka v spoločnosti diskusia, ktorej meritum je výhodnosť, resp. nevýhodnosť účasti v II. pilieri. Na základe prvých ponúk starobných dôchodkov z II. piliera sa ukazuje korektné umožniť sporiteľom prehodnotiť svoju účasť v II. pilieri. Vzhľadom na avizované otvorenie II. piliera logickým záverom sporiteľov, ktorí síce splnili podmienky na vyplácanie dôchodkov z II. piliera, ale preferujú vystúpenie z II. piliera, bude odloženie dohodnutia výplaty dôchodku z II. piliera s príslušnou poisťovňou, resp. s dôchodkovou správcovskou spoločnosťou. Títo sporitelia tak nebudú mať do otvorenia II. piliera prístup k časti svojich dôchodkových príjmov, čím môže byť ohrozené ich základné právo na primerané zabezpečenie v starobe. Prerokovaním vládneho návrhu zákona v riadnom legislatívnom procese by sa uvedený nežiaduci stav predlžoval a prehlboval. Preto predkladám návrh na skrátené legislatívne konanie. Ďakujem, skončil som.
Danko, Andrej, predseda NR SR (2017-05-10):
Prosím, prezentujme sa, hlasujeme. (Hlasovanie). Prítomných 136 poslancov, za 112, proti žiaden, zdržalo sa 24. Konštatujem, že sme uvedený návrh schválili.
P. Hrušovský, predseda NR SR: (2003-05-22):
M. Maxon, poslanec: Ďakujem pekne. Vážené dámy, vážení páni. V súvislosti s požiadavkou okresnej prokuratúry vo vzťahu k nášmu kolegovi Viliamovi Soboňovi mi dovoľte, aby som sa len vo faktickej poznámke vyjadril k jednej osobnej skúsenosti, meritum veci povedal pán poslanec Cabaj. Ja som v lete v roku 1999 v kúpeľoch Sliač bol. Využil som svoj mandát poslanca Národnej rady, aby som sa na mieste činu presvedčil, ako postupuje štátna polícia. Dámy a páni, ja som presvedčený, že všetky tieto veci budú nezávislými súdnymi orgánmi veľmi kompetentne posúdené, ale to, čo som tam zažil, to sa približovalo 50. rokom, o ktorých mi rozprával môj starý otec a môj otec, to, ako sa tam štátna polícia správala, ako bezprecedentne konala bez akýchkoľvek dokumentov, to si, myslím, naozaj zaslúži niekedy diskusiu v pléne Národnej rady. Tá moja osobná skúsenosť bola otrasná. Nikdy som to doposiaľ nepublikoval. Záznamy z toho, samozrejme, máme zdokumentované a v prípade potreby ich použijeme. Ďakujem pekne.
Blcháč, Ján, poslanec NR SR (2024-04-16):
Áno, ďakujem. Takže na predrečníka. Naozaj, zasa politika. Pán kolega, pán bývalý päťročný starosta, keď vy poviete a presviedčate nás o niečom, že rezervný fond je určený výlučne na investície, tak ja neviem, či vám to už mám tretíkrát povedať, že nielen na investície, aj na splátku úverov a dokonca aj na bežné výdavky, keď sa na tom zastupiteľstvo dohodne. To len na margo toho, odbornej stránky vašej, vášho vystúpenia. Je to agenda výboru pre financie a rozpočet, tak to bolo, zajtra budeme po prvom čítaní. Nie som si istý, či o tejto veci by mal sa rozhodovať výbor pre regionálny rozvoj, ktorého ste členom. No a čo bude, pýtali ste sa, že čo bude v septembri, čo bude potom, keď toto všetko sa vyčerpá? Nevyčerpá sa nič, vyčerpá sa niečo, samozrejme, ale chcem vás upozorniť, že asi by ste mali vedieť ako bývalý starosta, že koncom mája prichádzajú prvé dane z nehnuteľností, koncom septembra prichádzajú ďalšie dane a tie potom pomáhajú rozpočtom miest a obcí, aby sa nejakým spôsobom vysporiadala s výdavkami. To len tak na margo, aby ste, keď ste si kládli otázku, čo bude v septembri, tak toto bude v septembri. No a viete, keby, ak tie eurofondy úplne nezastavíte z Progresívneho Slovenska z toho Bruselu, tak budú aj tie mosty v tom Prešove, pán kolega.
P. Paška, predseda NR SR: (2007-06-20):
(Hlasovanie.) 140 prítomných, 17 za, 62 proti, 53 sa zdržalo, 8 nehlasovalo. Konštatujem, že bod 43 zo spoločnej správy sme neschválili. Tým sme odhlasovali všetky...
Lipšic, Daniel, poslanec NR SR (2015-12-02):
Ďakujem, pani predsedajúca. Je to druhý z návrhu balíčka pre podporu mladých rodín a navrhuje, aby pri uzatváraní nájomných zmlúv na sociálne byty boli uprednostnené rodiny s maloletými deťmi do šesť rokov veku. Dôvodom tejto zmeny je podpora rodín, ktoré práve štartujú, ktoré sú na začiatku kariéry, ich príjmy nie sú vysoké, zároveň sa však starajú aspoň o jedno dieťa vo veku do šesť rokov. Návrh preto upravuje uprednostnenie týchto rodín, pokiaľ spĺňajú v návrhu ustanovené podmienky. Všetci dobre vieme, že práve otázka bývania pre mladé rodiny je kľúčová, nie je to nejaké magické riešenie, ale je to snaha pri nájomných bytoch uprednostniť práve rodiny s malými deťmi, aby sme tým odbúrali možno jednu, jednu, jednu materiálnu bariéru, ktorá častokrát bráni mladým rodinám mať adekvátnu životnú úroveň a uvažovať o prijatí ďalších detí. Z tohto dôvodu si vás dovoľujem požiadať o podporu návrhu novely zákona.
Ježík, Jozef, poslanec NR SR (2019-11-28):
Vážený pán predsedajúci, vážený pán minister, vážené panie poslankyne, páni poslanci. Predseda Národnej rady Slovenskej republiky rozhodnutím č. 1929 z 28. novembra 2019 pridelil návrh vlády na skrátené legislatívne konanie o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (tlač 1819), na prerokovanie ústavnoprávnemu výboru s tým, že o výsledku prerokovania uvedeného návrhu vlády bude informovať Národnú radu Slovenskej republiky. Ústavnoprávny výbor prerokoval návrh vlády na skrátené legislatívne konanie na 117. schôdzi dňa 28. novembra 2019. Uznesením č. 779 z 28. novembra 2019 odporúča Národnej rade Slovenskej republiky schváliť návrh vlády na skrátené legislatívne konanie o predmetnom návrhu ústavného zákona. Vážený pán predsedajúci, otvorte, prosím rozpravu.
Jurinová, Erika, podpredsedníčka NR SR (2012-08-02):
Ďakujem pánovi poslancovi. S faktickou poznámkou jeden poslanec, pán Matovič. Ukončujem možnosť prihlásiť sa. Nech sa páči, pán Matovič.
Grendel, Gábor, podpredseda NR SR (2021-09-22):
Poslanec Suja.
Pčolinský, Peter, podpredseda NR SR (2023-02-16):
Faktická poznámka, pani poslankyňa Zemanová.
Drábiková, Lucia, poslankyňa NR SR (2021-10-05):
Ďakujem za slovo. Pán Taraba, veľmi si vážim, že ste teda tam išli a snažili ste sa teda pomôcť. Registrovala som aj tento prípad. Je viacero facebookových stránok, ktoré vyslovene ponúkajú pomoc tehotným ženám aj prostredníctvom združení, ako sú Zachráňme životy, kde doteraz prerozdelili čisto priamo ženám 522-tisíc eur a zachránili množstvo životov. Takisto je tu Poradňa ALEXIS a poradňa FEMINA pre ženy, ktoré sú v takejto situácii. Myslím, že podobne ako ja mnohí moji kolegovia, ktorí chcú pomáhať, môžu pomáhať aj takto priamo a určite aj pomáhať týmto konkrétnym organizáciám, ktoré naozaj poskytujú poradenstvo, sprevádzajú v sociálnej situácii a pomôžu aj s ubytovaním a s nákladmi na živobytie. Ja som presvedčená, že naozaj podať pomocnú ruku žene, ktorá je v takejto situácii, nie je v rozpore s jej slobodnou vôľou, pretože všetci vieme, že ako tá naša slobodná vôľa funguje, keď sme pritlačení k múru a kedy na nás tlačia mnohé okolnosti, častokrát blízki ľudia nás tlačia k nejakému rozhodnutiu a my sami vlastne sa nemáme čoho chytiť. Čiže ja som presvedčená, že treba tú pomocnú ruku podávať či už priamo osobne, alebo aj prostredníctvom organizácií. A to, čo si cením na návrhu Anky Záborskej, je aj to, že tú pomocnú ruku by mohol takto poskytnúť aj štát práve prostredníctvom gynekológov a lekárov, ktorí sa s týmito neplánovane tehotnými ženami, ktoré zvažujú potrat, stretávajú, pretože som presvedčená, že naozaj čím viac tých informácií je, tým je tá miera slobody rozhodovania väčšia, pretože keď viem, že mi hrozí odchodom partner a rodičia ma idú vyhodiť z domu a neviem o žiadnych iných možnostiach, moja miera slobody... (Prerušenie vystúpenia časomerom.)
Petrík, Simona, poslankyňa NR SR (2017-10-17):
Ďakujem veľmi pekne, pán minister. Ani neviem, či mohla som ísť s faktickou, ale skúsila som to, takže ďakujem. Ja si práve, naopak, myslím, že Janka rieši presne to, čo táto novela už od začiatku, predsa vy ste hovorili o tom, že poďme úplne teda na začiatok, hej, že zariadenia starostlivosti o deti sa majú preregistrovať, majú sa registrovať do nového registra sociálnych služieb, hej. No a my im to vlastne neumožňujeme teraz. My im neumožňujeme sa registrovať. Čiže to je úplný ten základ, ten úplný základ, o ktorom sa bavíme v tej časti jasličkovej tejto novely, že my im práve tým, že ten zákon je napísaný zle a chaoticky, neumožňujeme sa registrovať, neumožňujeme im dodržať ten zákon. A potom sa môžme baviť o VÚC-kach a o stavebných úradoch, o hygienach, ale skrátka realita je tá, že tí, ktorí ten zákon chcú dodržať, ho nemôžu dodržať, lebo sa nemôžu registrovať. A ja mám pocit, že to je úplný, úplný základ toho, o čom sa tu stále bavíme.
Baránik, Alojz, poslanec NR SR (2018-06-18):
Ďakujem. Mňa na tomto návrhu zaujala tá črta okrem iných, ktorá zabezpečí to, že tie, že tie značky by neboli identifikačné, pokiaľ ide o pôvodcu alebo geografický pôvod jej držiteľa, čo, si myslím, že napriek tomu, že sa všetci cítime Slováci, tak predsa je len, je tu dosť veľká miera takej, by som povedal, lokálpatriotskej nevraživosti častokrát a toto sa tým veľmi dobre môže potierať. Čiže toto je tiež jeden element, ktorý by veľmi napomohol toho, aby sme všetci žili ako jeden národ, a nezáleží na tom, či má niekto na aute značky z Košíc alebo z Bratislavy. Sme všetci z tej istej krajiny. Pripomínam, že pre tých, ktorí to nevedia, že v niektorých krajinách bývalej Juhoslávie práve z tohto dôvodu zaviedli tento systém alebo ten systém, že sa nerozlišuje geografické, geografický pôvod toho auta alebo toho držiteľa značky práve preto, aby sa nevytvárali trenice o tom, že kto odkiaľ je alebo toto auto odkiaľ je. Ďakujem.
Kašper, Igor, poslanec NR SR (2021-11-03):
Pán kolega Tomáš, ja rozumiem tomu, že ste v opozícii a že musíte túto vládu napádať a kritizovať, len, prosím vás, už si zoberte naozaj niečo iné ako trináste dôchodky, lebo to ste úplne, ale že úplne mimo. A veľmi dobre viete, že vtedajší poslanci za SME RODINA dva týždne pred voľbami zahlasovali za trináste dôchodky preto, že boli oklamaní a boli zavedení vami, že na to peniaze v rozpočte máte. A tak, ako ste priznali, tých 600 mil. v rozpočte nebolo, čo si nedovolia, ako som už povedal, ani v Mauretánii, ani na Madagaskare, ani v Kongu, že niekto schváli trináste dôchodky, ktoré nie sú kryté v rozpočte. A vy nieže ste nechali na to, na tie trináste dôchodky prázdnu špajzu, ale vy ste ani tú špajzu nenechali. A čo sa týka minimálnej mzdy, nejako ste ma tu napadli, že naschvál uvádzam roky 2013 a 2014, no samozrejme, že ich uvádzam, lebo vtedy ste vládli sami, a opakujem, že v roku 2013 ste zvýšili minimálnu mzdu o 10 eur, v roku 2014 o 14 eur a môžme pokračovať ďalej, v roku 2015 o 28 eur, v roku 2016 o 25 eur a v roku 2017 o 30 eur. A pripomínam, že vtedy bol ekonomický rast, bola konjunktúra, kedy ste na to mali peniaze. My v roku 2021 sme už zvýšili o 43 eur. Myslím, že každý v tejto sále cíti ten rozdiel a nemusím pripomínať, aká bola ekonomická kríza v roku 2021.
V. Veteška, podpredseda NR SR: (2003-04-09):
Otváram rozpravu k prednesenému bodu programu. Písomne som nedostal žiadnu prihlášku. Opýtam sa na ústne prihlášky. Nikto. Končím možnosť prihlásenia sa do rozpravy a zároveň ukončujem rozpravu. To je všetko. Hlasovať budeme tak, ako sme sa dohodli. Pán poslanec, ďakujem. Pristúpime k ďalšiemu bodu programu, ktorým je správa o plnení úloh zahraničnej politiky Slovenskej republiky za rok 2002 a zameranie zahraničnej politiky Slovenskej republiky na rok 2003. Správu vlády ste dostali ako tlač 171 a spoločnú správu výborov ako tlač 171a. Správu vlády uvedie minister zahraničných vecí Slovenskej republiky pán Eduard Kukan. Prosím pána ministra, aby sa ujal slova. Máte slovo, pán minister.
P. Hrušovský, predseda NR SR: (2004-12-02):
(Hlasovanie.) 135 prítomných, 113 za návrh, 1 proti, 21 sa zdržalo. Body zo spoločnej správy sme schválili.
P. Hrušovský, predseda NR SR: (2003-09-19):
(Hlasovanie.) Prítomných je 139 poslancov, za 64, proti 6, zdržalo sa 69. Návrh sme neschválili. Prosím, máte poverenie výboru pokračovať v rokovaní ihneď v treťom čítaní, pán spoločný spravodajca? J. Hurban, poslanec: Áno, pán predseda, mám. Dajte, prosím, hlasovať o tom, že Národná rada prerokuje tento návrh zákona v treťom čítaní.
Kotleba, Marek, poslanec NR SR (2023-02-07):
Ďakujem za slovo, pán podpredseda. Povedzme si, jak som aj v rozprave povedal, že niekedy tie poplatky neboli, a teda, samozrejme, tomu ministerstvu sa ťažko bude vzdávať tých peňazí, ktoré má, ale niekedy to bolo 33 až 66 eur a všetko fungovalo. Samozrejme, prišla nová daň, prišiel koeficient, ľudia mali z toho taký hokej trošku, no ale nejako sa z toho žilo a teraz máme nové koeficienty a pre príklad si povedzme, že ideme vraj do nejakej ekologickej dani, ale ak si niekto v Bratislave kúpi hybridný Lexus za 60-tisíc, tak v reále s tým koeficientom, ktorý by mal zaplatiť vlastne najvyšší poplatok podľa výkonu, ale tým, že má tú euro normu najnižšiu, tak zaplatí poplatok možno ešte nižší ako, keď si kúpi niekto, ja neviem, v Rimavskej Sobote, nejakú benzínovú Toyotu, ale bude mať desať rokov. Čiže toto mi nepríde trošku také spravodlivé a popritom, keď si zoberiete, že ten hybrid alebo nejaké elektrické vozidlo, ale berme ten hybrid, tak on síce má nízku spotrebu, ale on má nízku spotrebu iba dovtedy, kým má nabité batérie a ako náhle, keď je to hybrid, má dojazd, ja neviem, sto kilometrov, a ten dotyčný pôjde na tom benzínovom Lexuse hybridnom do Tatier z Bratislavy, kde elektrina mu dôjde niekde možno pred Nitrou, auto si nenabije a ide ďalej, tak to vozidlo má mnohokrát vyššiu spotrebu, ako to staré benzínové. Čiže takisto je úplne jasné, že tú emisnú, tie emisie musí plodiť oveľa vyššie ako to vozidlo, ktoré bolo, dajme tomu, z roku 2010 a poplatok má ten istý. Ďakujem.
Danko, Andrej, podpredseda NR SR (2024-04-17):
Poprosím kľud. Chce sa vyjadriť k rozprave spravodajca? Nie. Prerušujem rokovanie o tomto bode programu. Skôr než prejdeme k vládnemu návrhu, by som pozdravil rád študentov v mene aj pána Bašku a nás všetkých poslancov z Gymnázia Ľudovíta Štúra z Trenčína. (Potlesk.) V rokovaní pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa cestný zákon, tlač 217. Prosím ministra dopravy Jozefa Ráža, aby zaujal miesto určené pre navrhovateľov, a spravodajcu z výboru pre hospodárske záležitosti poslanca Justína Sedláka, aby zaujal miesto určené pre spravodajcov. Dávam slovo poslankyni Dane Kleinert, ktorá sa do rozpravy prihlásila za klub Progresívne Slovensko. Pripraví sa poslanec Sabo a poslanec Dej. [Pokračovanie rokovania v prvom čítaní o vládnom návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 217.]
Pčolinský, Peter, podpredseda NR SR (2022-12-02):
(Zaznievanie gongu.) Kolegyne, kolegovia, vzhľadom na závery poslaneckého grémia potrebujeme ešte pätnásť minút na prípravu toho, čo sa dohodlo na poslaneckom grémiu, čiže jeden veľký procedurálny návrh. To znamená, že hlasovať začneme o 11.45 h. (Reakcie z pléna.) To sa dozviete o 11.45 h procedurálnym návrhom. (Reakcie z pléna.) (Prestávka.)
Laurenčík, Milan, podpredseda NR SR (2020-09-17):
Pán minister, prosím vás, vecne reagujte na rečníkov.
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 126 poslancov, za 126. Konštatujem, že sme tento návrh schválili. Ďalej budeme hlasovať o bode 16 programu, je to prvé čítanie o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov (tlač 559). Prosím spravodajcu z výboru pre hospodárske záležitosti pána poslanca Petra Libu, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov , tlač 559.)
Nemky, Martin, poslanec NR SR (2022-12-07):
Ešte ten úvod. Pozmeňujúci návrh poslanca Národnej rady Slovenskej republiky Martina Nemkyho a Borisa Suska k návrhu zákona poslancov Národnej rady Slovenskej republiky Martina Nemkyho a Borisa Suska na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 1141). Návrh na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov, sa mení a dopĺňa takto: Odôvodnenie mám prečítať ešte raz? (Reakcia predsedajúceho.) Čiže bolo tlač 1141 zákona č. 311/2001 Z. z. Zákonník práce. (Reakcia predsedajúceho: „Dobre, ďakujem.“ Reakcia z pléna: „Celé to musí prečítať.“ ) 1. V čl. I sa vypúšťa bod 1. Nasledujúce body sa primerane preznačia. 2. V čl. II sa slová „1. januára 2023“ nahrádzajú slovami „1. júna 2023“. Skončil som.
V. Veteška, podpredseda NR SR: (2004-12-09):
E. Černá, poslankyňa: Ja by som chcela reagovať na vystúpenie pani poslankyne Tóthovej a chcela by som sa hlboko pokloniť za to, čo ste povedali, a za návrhy, ku ktorým som ani nedokázala pristúpiť a skôr som to odkladala na takú bližšiu budúcnosť práve kvôli tomu, aby som už nedostala do pomykova a infarktových stavov mojich koaličných kolegov. Ale veľmi s vami súhlasím. A čo sa týka týchto utajovaných pôrodov, myslím si to isté, otec má právo, určite má svoje práva. A ja si myslím, že to nájde podporu v tomto parlamente. Ďakujem.
Kollár, Jozef, poslanec NR SR (2012-05-02):
Ďakujem pekne. Vážený pán predseda, podľa § 24 ods. 4 rokovacieho poriadku vás žiadam o spojenie rozpravy k bodom č. 13 a č. 14 s číslami tlače 32 a 33, keďže spolu súvisia. Ďakujem pekne.
Grendel, Gábor, podpredseda NR SR (2020-05-19):
Pán poslanec Kuffa.
Pellegrini, Peter, predseda NR SR (2023-10-25):
Nasledujúcim bodom, tu som ukončil rozpravu, teraz pristúpim k otvoreniu 21. bodu programu, ktorým je voľba predsedov osobitných kontrolných výborov Národnej rady Slovenskej republiky a predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu . Návrhy na voľbu týchto predsedov týchto výborov sú v tlači 16. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa niekto prihlási ústne. Nie je tomu tak. Vyhlasujem rozpravu o tomto bode programu za skončenú. Podľa čl. 92 Ústavy Slovenskej republiky predsedov výborov aj tých, aj týchto druhých volí Národná rada tajným hlasovaním a na zvolenie predsedu výboru Národnej rady sa podľa § 15 zákona o rokovacom poriadku vyžaduje súhlas nadpolovičnej väčšiny prítomných poslancov. Postupovať budeme podľa schváleného volebného poriadku. Hlasovanie vykonáme osobitnými hlasovacími lístkami, ktoré sú farebne rozlíšené v jednej aj druhej skupine, naraz. Dovoľte mi vás upozorniť ešte raz, že svoju voľbu vyjadríte tak, že na každom hlasovacom lístku pri každom jednom mene a priezvisku kandidáta zakrúžkujete tú alternatívu, za ktorú hlasujete „za“, „proti“ alebo „zdržiavam sa“. Prosím overovateľov, aby sa ujali svojej funkcie a dohliadli na priebeh tajného hlasovania. Súčasne ich prosím, aby hlasovali ako prví. Pristúpime k tajnému hlasovaniu. (Tajné hlasovanie.)
B. Bugár, podpredseda NR SR: (2005-05-25):
E. Dolník, poslankyňa: Ďalšie pozmeňujúce návrhy neboli, takže môžeme pristúpiť k hlasovaniu, aby sme návrh zákona postúpili do tretieho čítania, mám na to splnomocnenie výboru.
Babič, Ján, poslanec NR SR (2013-10-16):
Ďakujem za slovo. V rozprave nevystúpil žiaden poslanec, preto môžeme pristúpiť k hlasovaniu o bodoch zo spoločnej správy. Vážený pán predseda, dajte hlasovať o bodoch spoločnej správy 1 a 2 spoločne s odporúčaním gestorského výboru tieto body schváliť.
Kučera, Karol, poslanec NR SR (2023-03-17):
Ďakujem, Jozef, za príjemnú rozpravu. Spomínal si, že pán exminister vlastne, áno, ide proti tomu. Aj keď možnože v niektorých situáciách by to, by to aj povolil, dá sa povedať, ale povedal si, aj trošku si vyzval možno poslancov SaS, teda ostatných, ktorí by to radi možno podporili. A ja tu vidím pána Osuského pred sebou, ktorý mi tu nedávno rozrozprával veľmi pekný príbeh práve o telesnej. Dal som mu dokonca klobúk dole pred tým, keď hovoril, že by bol veľmi rád, aby aj každý deň bola telesná. A naozaj, bol to veľmi pekný príbeh, si pamätám, už nepamätám si tie detaily, ale pamätám si tú dobrú emóciu, ktorú mi sprostredkoval, a preto by som bol naozaj veľmi rád, keby v tejto téme, ktorá sa týka v podstate zdravia, dá sa povedať, a pohybu detí, sme mohli tak nejak slobodnejšie rozhodovať a možno pár poslancov teda zo SaS-ky by za to zahlasovalo, aj keď teda pán exminister to explicitne nechce. Ďakujem.
P. Paška, predseda NR SR: (2009-04-16):
(Hlasovanie.) 136 prítomných, 59 za, 71 proti, 6 sa zdržali. Tieto lehoty sme neschválili.
P. Hrušovský, predseda NR SR: (2002-11-14):
P. Bódy, poslanec: Ďakujem pekne, pán poslanec Krajči, že ste našli odvahu a prostredníctvom mňa ste sa ospravedlnili 500-tisíc ľuďom na Slovensku so zdravotným postihnutím, ale myslím si, že aj členom vášho poslaneckého klubu. Ďakujem ešte raz a beriem, prijímam toto ospravedlnenie. (Potlesk.)
P. Hrušovský, predseda NR SR: (2004-03-11):
Tretia otázka od... (Hlasy z pléna.) Nech sa páči.
Laššáková, Jana, podpredsedníčka NR SR (2015-09-22):
Nech sa páči, pán poslanec Hraško, máte slovo. Pripraví sa pán poslanec Hlina.
Ferenčák, Ján, poslanec NR SR (2022-04-27):
Keďže doteraz neodzneli žiadne relevantné dáta ani argumenty alebo dôkazy, prečo k uvedeným zmenám súdov došlo alebo prečo sa niektoré rušia, prípadne dochádza k zmenám ich územných obvodov, tak, pani ministerka, pripustila ste úplné, jednoduché, bohapusté politické kupčenie medzi poslancami a medzi lobistickými skupinami, ktorý súd má byť zachovaný a ktorý nie. Pretože žiadne dáta ani nie sú, ani neboli obhájané, obhájené. Takto si vyloboval napríklad pán Šipoš Starú Ľubovňu. Treba povedať rovno, niekoľko mesiacov sa súdna mapa nemohla schváliť, kým jednoducho tam Stará Ľubovňa nebola. Škoda, že naša pani poslankyňa za Kežmarok už takú argumentačnú silu u vás nemala a jednoducho ho pustila k vode. Takisto, čo ma ale najviac mrzí, dochádza k veľkým diskusiám a by som povedal až protirečeniam medzi samosprávami, pretože aj ony pochopili, kto jednoducho má lepší politický lobing, tak si možno u vás tú súdnu mapu vedel pozmeniť možno tou inou, správnou farbičkou. A to je absolútne neprípustné. A toto ak má byť súdna mapa, ak takto je pripustené politické lobovanie, ak takto si jednotliví poslanci prípadne možno niektorí vedia u vás zmeniť vaše rozhodnutie a zmeniť, že ktorý súd má byť zachovaný a ktorý nie, a nie je to podložené dátami, argumentami a odbornou diskusiou, tak táto reforma je absolútne neprípustná, aby sa dostala do praxe, aby bola takto schválená, pretože pripustí opätovne rozhádanie nielen samospráv, politikov, ale aj občanov, prečo práve u nás tento súd má byť a u vás nie. A na to jediný argument je odborná diskusia tých, čo sa majú k tomu vyjadriť. Toto už pri tejto piatej verzii absolútne zlyhalo. Ale, pani ministerka, vy si to obhájiť musíte sama. Je to váš produkt a vy za ním musíte stáť a takú vizitku aj dos... (Prerušenie vystúpenia časomerom.)
M. Číž, podpredseda NR SR: (2007-02-06):
(Hlasovanie.) Prítomných 135 poslancov, za návrh 135 poslancov. Návrh sme schválili. Vzhľadom na túto skutočnosť pristúpime k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Nie. Vyhlasujem, vážené kolegyne, kolegovia, rozpravu za skončenú. Nech sa páči.
Baránik, Alojz, poslanec NR SR (2017-05-10):
Ďakujem, tak pokračujem tam, kde som prestal v čítaní pozmeňujúceho a doplňujúceho návrhu k tlači 442. Pokračujem teda bodom 1. Nasledujúce body sa primerane prečíslujú. Zmeny navrhované v tomto bode nadobúdajú účinnosť dňom 1. júla 2017. Odôvodnenie: Účinnosť ustanovenia zákona o sudcoch a prísediacich, ktorým sa stanovuje podmienka bezpečnostnej previerky už menovaných sudcov, bola Ústavným súdom pozastavená. V snahe priblížiť sa čo najviac zámeru novelizácie ústavy, ktorou bol inštitút bezpečnostnej previerky v súvislosti so sudcami zavedený, je nanajvýš vhodná taká úprava, ktorá sa týka aspoň tých už vymenovaných sudcov, ktorí sa uchádzajú o sudcovské funkcie. Týmto sa zároveň napomôže jednak tomu, aby sa obmedzili pochybnosti verejnosti o tom, či práve tí sudcovia, ktorí by s bezpečnostnou previerkou mali problém, sa nevhodne neuchádzajú o funkcie, kde môžu mať z celospoločenského hľadiska nežiaduci vplyv, a tiež odstráneniu nerovnosti medzi sudcami, ktorí v zmysle ustanovenia § 5 ods. 7 prešli bezpečnostnou previerkou, a tými, ktorí ňou v dôsledku uvedeného rozhodnutia Ústavného súdu prejsť nemuseli. 2. V čl. I sa za bod 8 vkladá nový bod 9, ktorý znie: „9. V § 27a ods. 1 písm. a) a c) a ods. 3 sa slovo „piatich“ nahrádza slovom „troch“ a v odseku 1 písm. c) sa slová „päť rokov“ nahrádzajú slovom „tri roky“.“ Nasledujúce body sa primerane prečíslujú. Zmeny navrhované v tomto bode nadobúdajú účinnosť 1. júla 2017. Odôvodnenie: Päť rokov je extrémne dlhá doba na hodnotenie sudcu z hľadiska oprávneného záujmu spoločnosti na zlepšení stavu súdnictva. Je z hľadiska celospoločenského neprípustné, aby hodnotenie, ktorého účelom má byť aj realizácia nápravy nevhodného stavu, mohlo začať pôsobiť až po piatich rokoch po tom, čo sudca vykonáva svoju funkciu nesprávnym spôsobom. To platí o to viac v prípadoch začínajúcich sudcov, kde, ak by takáto úprava bola ponechaná, by sa o to viac zafixovali nesprávne návyky prvohodnoteného sudcu. 3. V čl. I bode 9 § 27b ods. 1 sa na konci pripája táto veta: „Hodnotenie podľa prvej vety môžu vykonať iba sudcovia, ktorí a) nikdy neboli disciplinárne stíhaní, b) ani ako sudcovia, ani ako členovia senátu nikdy nevydali rozsudok, ktorý bol zrušený pre neústavnosť alebo rozpor s medzinárodnými záväzkami, ktorými je Slovenská republika viazaná, c) nikdy neboli hodnotení v rámci hodnotenia sudcov ako nevyhovujúci, d) v posledných troch rokoch hodnotenia sudcov boli hodnotení ako „výborní“ a e) nebola v súvislosti s ich rozhodovaním vo veci podaná sťažnosť pre prieťahy v konaní, ktorá bola uznaná ako oprávnená.“ Odôvodnenie: Ak má hodnotenie sudcov mať nejaký praktický význam, musí byť vykonávané osobami, ktoré majú samé dostatočnú odbornosť a čistý štít, pokiaľ ide o ich výkon súdnictva. Touto navrhovanou úpravou sa zabezpečí, že pri voľbe členov komisií budú také kvality kandidátov preverené, že sa zabráni voľbe nevhodných členov hodnotiacich komisií. (Prerušenie vystúpenia predsedajúcim.)
P. Hrušovský, predseda NR SR: (2003-12-04):
Schválili sme pripomienku pod bodom 9. Budeme hlasovať o pripomienke pod bodom 10. Gestorský výbor odporúča... J. Drgonec, poslanec: Odporúča schváliť.
Šefčík, Marek, poslanec NR SR (2020-09-29):
Vážený pán predsedajúci, vážení kolegovia poslanci, kolegyne poslankyne, ja už len na záver chcem poznamenať jednu vec a obrátiť sa k ľuďom, pretože všetci, každý z nás máme mailové schránky, a ja som si prezeral maily, ktoré nám chodili v tomto čase, prichádzali asi počas tých dvoch-troch týždňov a prichádzali maily, ktoré nás, v ktorých nás ľudia alebo organizácie vyzývali, aby sme boli proti tomu zákonu, aby sme to nepodporili. Bolo ich síce dosť, ale určite viac, aspoň ja mám taký pocit aj podľa tých počtov, určite je viac takých, ktoré prišli nie od organizácií alebo nejakých loby skupín, ale od konkrétnych ľudí s konkrétnymi životnými príbehmi, ktorí nás vyzývali, aby sme tento zákon podporili. Týmto záverečným slovom sa chcem týmto ľuďom poďakovať. Ďakujeme vám za tú podporu, cítime to a verím, že vypočujeme vaše prosby. Ďakujem pekne za celú rozpravu.
Zajac, Pavol, poslanec NR SR (2014-10-28):
Vážený pán predseda, trvám na svojom procedurálnom návrhu, aby sme nepokračovali v rozprave o správe generálneho prokurátora a pokračovali v nej až za prítomnosti generálneho prokurátora a žiadam, aby ste dali o mojom procedurálnom návrhu v zmysle rokovacieho poriadku hlasovať.
Grendel, Gábor, podpredseda NR SR (2022-02-11):
Pán poslanec Kočiš.
Kollár, Boris, predseda NR SR (2021-11-04):
S ďalšou faktickou, pán poslanec Blcháč. Nech sa páči, pán poslanec.
Jurinová, Erika, podpredsedníčka NR SR (2015-06-25):
Ďakujem pekne, pán minister. V poradí desiatu otázku položil pán poslanec Jozef Mikuš opäť na vás, na ministra školstva, vedy, výskumu a športu pána ministra Juraja Draxlera: „Prečo sú náklady na pripojenie jednej školy v projekte Digitálne učivo na dosah desaťkrát vyššie ako v projekte SANET do škôl, ktorý financuje ministerstvo školstva od roku 2005?“ Nech sa páči, pán minister.
Figeľ, Ján, podpredseda NR SR (2012-06-27):
Ďakujem pekne pánovi poslancovi Galisovi. Ako vidíte, vaša otázka do pléna vyvolala veľký záujem. S faktickými, nech sa páči. Končím teda možnosť prihlásiť sa s ďalšími faktickými poznámkami. Pán poslanec Osuský.
Mizík, Stanislav, poslanec NR SR (2020-04-24):
Ďakujem za slovo. Takže, pán poslanec Šudík, Radošinské naivné divadlo mám rád, miloval som ho, texty som vedel naspamäť. Marian, ďakujem ti za pochopenie a podporu a vysvetlenie situácie. Pán Čekovský, pardon, preskočila mi hláska, som totižto astmatik, ťažký astmatik, tu mám toto, ten sprej, čo sa dáva, takže preto som si to slovíčko trošku skomolil, ťažko sa mi dýcha v tomto rúšku. VB neobdivujem. Párkrát som dostal poriadne výučné od nich a mal som rešpekt. Verte mi, fungovalo to pre všetkých mladých ľudí, ale vy ste vtedy dávno ešte bol vesmírna častica. (Smiech v sále.) Pán Šimko, ďakujem, že si objasnil realitu kaviarenskému týpku. Pán Pollák, ja som nehovoril o týchto deťoch v najhoršom. Tie deti ma mali dokonca veľmi rady. Teraz, keď prídem po manželku do práce, obskakujú ma, všetko sa ku mne zhrnie, vyzerám ako nejaký tenista, keď vyhrá, ako dajaký Kučera, keď dačo vyhral. A, pán Dostál, minulé obdobie som vám to vysvetlil. Ale, žiaľ, vidím, vekom sa vám zhoršuje pamäť, nejaká skleróza. Ja som vám vysvetľoval rozdiel medzi internetom, Facebook a skrinkou k počítačom. Viete, nie je to to isté, aj keď je to to isté, hej? No a takže. (Smiech v sále.) A keď vám vadí tento typ mobilu, príďte bývať s vaším smartfónom, alebo čo máte, do môjho regiónu, kde nemáte signál. Dobre? Takže berte nejaké tabletky, ktoré vás zachránia pred sklerózou. A cvičte hlavne, lebo to je kôrnatenie ciev. Ďakujem za slovo.
Laššáková, Jana, podpredsedníčka NR SR (2015-05-27):
Dobre, ďakujem. Vyhlasujem krátku prestávku, jednominútovú, a budeme ďalej pokračovať. Pán poslanec Kollár vystúpi v ústnej rozprave. (Prestávka.) (Po prestávke.)
Laurenčík, Milan, podpredseda NR SR (2021-05-10):
Ďakujem, pán podpredseda. Na vaše vystúpenie evidujem sedem faktických poznámok. Končím možnosť prihlásiť sa. Nech sa páči, ako prvý pán poslanec Ondrej Dostál.
Zmajkovičová, Renáta, podpredsedníčka NR SR (2012-05-11):
Pán poslanec Kolesík.
Žiga, Peter, podpredseda NR SR (2024-01-31):
Prepáčte, pani poslankyňa. Pán poslanec Pročko, keby ste prestali. Nemôžte nosiť do pléna vizuálne pomôcky. (Ruch v sále.) Pán poslanec Pročko! (Ruch v sále) Poprosím, zastavte pani poslankyni čas. Prerušujem rokovanie na päť minút. (Prestávka.)
Kuriak, Milan, poslanec NR SR (2023-06-15):
Ďakujem za slovo. Kolega Filip, spomenul si v rozprave podporu mäkkého turizmu a cestovného ruchu. Mám svoju skúsenosť, veľmi ma to mrzí, že sa nedodržiava slovo, ktoré bolo dané pred reformou národných parkov. Bolo tam plno rečí, plno sľubov, mal som možno aj desať stretnutí s ex štátnym tajomníkom Michalom Kičom, ktorý ma presviedčal, mal som problém kvôli tým lesníkom, kvôli tým skutočným ochranárom, keďže pochádzam z regiónu a žijem v regióne, kde je plno tých naozajstných ochranárov. Tak som mal problém, ale nevyhýbal som sa stretnutiam, len som potreboval počuť zo strany ministerstva životného prostredia, čo dobré to pre takéto regióny prinesie, ako je Orava, Liptov a spústa regiónov na Slovensku. Tak vždy som mal prísľub, že, Milan, si v cestovnom ruchu, bude tam podpora, my urobíme z cestovného ruchu ako naozaj to, to nebudeš chápať. Presne infraštruktúra, všetko. No samozrejme, že už som, si myslím, že človek dosť starý na to, aby som naletel prázdnym slovám, tak som to, popýtal som štátneho tajomníka aj písomne, mám to na maili, ako teraz som si to otvoril, som to čítal, nejdem zdržiavať, lebo mám málo času. Je tam, myslím, že 9 bodov, ale rozsiahlych a sľuby... zatiaľ, zatiaľ z reality nevidím ani jednu podporu, práveže naopak, zatvárajú bežecké lyžiarske trate, lebo pán ochranár od stola sa rozhodol, že ekologický ratráčik, 30 rokov tam tá bežecká stopa bola. Ľudia sa tešili, pohybovali sa na čerstvom vzduchu, ochranár od stola – jeden z Košíc, druhý z Bratislavy – sa rozhodli ekologické, ekologický ratráčik proste tu nebude znečisťovať životné prostredie. Takže... (Prerušenie vystúpenia časomerom.)
Nagy, József, poslanec NR SR (2012-07-02):
Ďakujem pekne. Vážení kolegovia, ja by som chcel vyjadriť podporu k tomuto zámeru, veľmi krátko by som povedal, že prečo. Po prvé, podporujem zinštitucionalizovanie názoru obyvateľov cez zastupiteľskú demokraciu, čo vlastne predpokladá tento zákon. Ja si myslím, že bude to oveľa, oveľa demokratickejší spôsob, ako využívať rôzne petície a rôzne nátlakové akcie, demonštrácie či referendá, pokiaľ ľudia môžu ovplyvniť takéto dianie vo svojej obci alebo vo svojom meste prostredníctvom zastupiteľskej demokracie. Ešte tam stále ostáva potom možnosť ostatných nátlakových akcií. Ja len chcem povedať, že podporujem aj zámer, aby investori boli pod prirodzeným tlakom, presvedčiť obyvateľov, že predmetná vec je bezpečná. Ja si myslím, jednoducho v podnikaní v tomto smere by malo byť toľko rezervy, aby vedeli zainteresovať, tak ako tu boli tie príklady povedané, zainteresovať, a nie ignorovať obyvateľstvo dotknutých obcí. A tým pádom nevytvárať často aj potom, umelo vytvorené a nereálne pocity hrozby len kvôli tomu, lebo nevznikla dohoda na začiatku. A na záver chcem povedať, že podporujem aj to, že takýto administratívny tlak sa bude vytvárať voči vzniku nových skládok. Pripravovaný nový zákon o odpadoch v zmysle európskej smernice určuje veľmi prísne hierarchiu nakladania s odpadmi, kde skládkovanie je na poslednom mieste. To znamená, mali by sme rôznymi aj takýmito nástrojmi docieliť to, aby sa hľadali iné, jednoduchšie cesty k nakladaniu odpadmi, napríklad aj v spaľovni. A musím povedať, že aj na to by malo platiť, že by sa mali tí občania vyjadriť, či tá spaľovňa má tam byť alebo nie. (Prerušenie vystúpenia časomerom.)
Cigániková, Jana, poslankyňa NR SR (2017-12-01):
Ďakujem pekne, ja budem stručná. Miro, ja ťa chcem len pochváliť a chcem ti verejne poďakovať najprv za to, že si sa, že si ocenil to verejné, ten prenos výboru, aj že si o tom napísal, že sa to deje, za to ti ďakujem, bola to, bola to, poviem pravdu, príjemná podpora, ale hlavne podľa mňa potrebná podpora, aj vďaka tomu sa pohli ľady a dnes tu máme prísľub live-vysielania, za čo som rada. Zvlášť by som ocenila tú prvú časť tvojho vystúpenia, keď si hovoril práve o tom, ako sú „potrestaní“ tí, ktorí zlyhali v zdravotníctve a myslím si, že toto naozaj je vyslovene morálny hazard a práve toto je jedna z najväčších škôd, ktoré sa v zdravotníckom manažmente robia a pána ministra ako manažéra, krízového manažéra a toho najvyššieho manažéra v zdravotníctve by som na to chcela zvlášť upozorniť a bolo by fajn, keby sa tieto veci začali meniť a neboli by odmeňovaní tí, čo zlyhali iným často ešte lepším flekom alebo minimálne flekom, kde majú svätý pokoj. A k tvojmu návrhu poviem len toľko, že ja som pripravená ho podporiť, myslím si aj, že moji kolegovia ho podporia rovnako, je to rozumný návrh a je to presne jeden z tých, o ktorých sme hovorili aj my. Pán Tomáš hovoril, že sme nedali návrhy, dali sme dva konkrétne a jeden z nich bol aj takýto, aj keď nie teda v paragrafovom znení, ale stotožňujeme sa s ním a považujem ho za veľmi rozumný. Ďakujem.
Pročko, Jozef, poslanec NR SR (2024-01-10):
Pani poslankyňa, zhrnuli ste to presne ako predchádzajúci predrečníci. Skrátené legislatívne konanie je pre nich životne dôležitá vec. Čo je ale pre nich dôležité, aby ovládali všetky, všetky inštitúcie, a preto aj ten kompetenčný zákon pripravujú tak, ako pripravujú, a nielen to, aj vy ste to tam načrtli vo svojej rozprave, oni idú zrušiť aj NAKU, pretože to sú pre nich veci, ktoré jednoducho nemôže táto vládna koalícia pripustiť, aby NAKA a špeciálna prokuratúra vyšetrovala našich ľudí. To je, to je, to je také, taká nehoráznosť, čo idú urobiť a aj vaše vystúpenie presne ukazuje ľuďom, a aj z toho sú nervózni, z toho sú nervózni. Dnešná tlačová beseda Robert Fica je toho dôkazom. Veď tam stáli obvinení poslanci, tam stál Lindtner, Para, tam stáli advokáti, obvinení advokáti, ktorí sa podieľali na tomto pamflete. To je taký dôkaz toho, že Fico sa spojil s ľuďmi, ktorí s právom a spravodlivosťou nemajú nič spoločné. A konšpiruje Fico a používa tú svoju metódu, že vlastne Matovič je zlý, Matovič za toto všetko môže. No musia zrušiť NAKU, pretože NAKA nemôže predsa vyšetrovať boľševistického Blahu.
F. Mikloško, poslanec: (2002-12-09):
Ich kandidatúra je sporná z hľadiska kritérií uvedeného zákona. Ďakujem.
Bugár, Béla, poslanec NR SR (2015-12-02):
Dobré ráno, ďakujem pekne, pani podpredsedníčka. (Reakcia z pléna a prerušenie vystúpenia predsedajúcou.)
Glváč, Martin, poslanec NR SR (2010-09-08):
Ďakujem vám veľmi pekne za zhrnutie celej rozpravy, bolo to naozaj celé poučné. Nebudem dlhý. Len teda neviem, kto rozprával o väzení, treba si tie výroky pozrieť, tam nič o väzení nie je. Ale chcel by som vám možno len jednu vec pripomenúť, že aj majster Chudík hral všelijaké postavy, aj to je umenie, a dneska ho asi ste nevyobcovali z kultúrnej obce. Ale dnes vám ani nesmrdí hlas pani, vašej kolegyne z koalície, Vášáryovej, ktorá hrala všetky všelijaké Anny Ivanovny a neviem, ale myslím, že treba ju odsúdiť. Ďakujem. (Potlesk.)
Jurinová, Erika, podpredsedníčka NR SR (2015-11-27):
Ďakujem pekne. Vážená pani predsedajúca, vážené kolegyne, kolegovia, v súlade s § 73 zákona o rokovacom poriadku som bola určená výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 1818. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1823 z 26. októbra 2015 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 21. januára 2016 a gestorský výbor do 22. januára 2016. Pani predsedajúca, ďakujem, skončila som. Otvorte všeobecnú rozpravu.
Blaha, Ľuboš, podpredseda NR SR (2023-12-20):
Ďakujem pekne. Poprosím spravodajcu z výboru pre ľudské práva a národnostné menšiny poslanca Andreja Sitkára, aby podal správu o výsledku prerokovania návrhu vo výbore. Nech sa páči, pán poslanec.
Viskupič, Jozef, poslanec NR SR (2012-06-26):
Ďakujem, pani predsedajúca. Alojz, my sa zhodujeme v jednom obrovskom balíku alebo to, čo sa snažíme prezentovať, a to je odstránenie z politického a verejného života politických nominácií. Skutočne rozumiem tomu, že vraví, že by ľudia, ktorí nemajú odbornosť, nemali vo verejnom živote pôsobiť. Čo však sa mi zdá trošička nedomyslené alebo možno v rámci toho surového nápadu, ktorý si povedal, je to, že plénum parlamentu by bolo podľa mňa aj z rôznych týchto otázok, by nemalo byť hlavne personálnou agentúrou alebo nejakým kádrovým oddelením, myslím si, že sú iné formy. Napríklad jedna z nich je predstavenie kandidáta, že by bola povinnosť, ak je taký záujem na poslaneckom klube alebo minimálne na výbore. Nechce sa mi teraz v súčasnosti komentovať to búchanie topánkou po stole, pretože, to si myslím, že bolo už troška nad rámec toho, čo si chcel asi povedať. Ďakujem.
Hrnčiar, Andrej, podpredseda NR SR (2016-10-11):
Ďakujem. Končím možnosť nahlásiť sa s faktickými poznámkami. Na vystúpenie pána poslanca dve faktické poznámky. Nech sa páči, pán poslanec Sopko.
Bugár, Béla, podpredseda NR SR (2017-03-28):
Pán poslanec Heger.
Bugár, Béla, podpredseda NR SR (2016-10-26):
Že to mám robiť ja?
B. Bugár, podpredseda NR SR: (2005-06-21):
A potom chcem sa opýtať, či je všeobecný súhlas, aby sme vždy hlasovali o piatej a ráno o jedenástej o prerokovaných návrhoch. (Súhlasná reakcia pléna.) Zajtra, samozrejme, pán poslanec Mikloško, je rozdiel, lebo zajtra o jedenástej pán prezident prednáša svoju správu, to znamená, že zajtra o jedenástej nehlasujeme, ale hlasujeme o piatej. A ináč každý deň o jedenástej a piatej. Takže je všeobecný súhlas, ďakujem pekne. Budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi členskými štátmi Európskej únie a Bulharskou republikou, Rumunskom o pristúpení Bulharskej republiky a Rumunska k Európskej únii (tlač 1178). [Rokovanie o návrhu na vyslovenie súhlasu so Zmluvou medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom a Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou, Rumunskom o pristúpení Bulharskej republiky a Rumunska k Európskej únii (tlač 1178).] Návrh vlády odôvodní minister zahraničných vecí Slovenskej republiky Eduard Kukan. Pán minister, nech sa páči. Predtým ešte raz vás chcem upozorniť, že aj o tomto návrhu, aj o ďalšom návrhu hlasujeme teraz a o ostatných potom až o piatej. Nech sa páči, pán minister.
Zajac, Pavol, poslanec NR SR (2013-06-19):
Ďakujem všetkým vystupujúcim. Začnem od konca. Pán Šuca, ja s tým plne súhlasím, že prednosta doteraz obvodného alebo teraz okresného úradu je nominantom vlády, je politickým nominantom vlády. Ide o to, že doteraz nemal všetky úrady pod sebou a nemal priamy vplyv na nich. Teraz bude mať vplyv na všetky úrady v okrese. To tomu vytýkam. Pán Martvoň, dobre ste povedali. Od roku 1996 do roku 2003, to znamená, zdedili sme po Mečiarovi a zmenili sme to. 76 úradov ste spomínali, teraz zavádzate 72. Pani Janíková, úrady práce tento zákon nerieši. Neviem, k čomu ste sa vyjadrovali. Pán Blanár. Pán Blanár, čakal som od vás, že obhájite si svoje pôsobenie na VÚC-ke v Žilinskom kraji, ani ste sa k tomu nevyjadrili, lebo podľa vyjadrenia pána Fica by váš kraj by sa mal zlúčiť s Banskobystrickým krajom. Je to správne takéto zlúčenie, ak vaša zadlženosť je napríklad, teraz si vymýšľam, 20 %, Banskobystrického kraja bude 50 %? Je to správne teraz po 12 rokoch fungovania a VÚC-iek ich zlúčiť? Alebo ako pán povedal, pán minister v záverečnom slove po prvom čítaní, alebo úplne zrušiť všetky VÚC-ky? A všetko bude riadiť štát?! Preto som čakal, že pán Blanár ako župan sa k tomu vyjadrí. Odvolacie konanie na inej adrese, ale aj pod iným prednostom, aj pod iným prednostom tak, aby nemohli vplývať v prvom a druhom stupni tí istí prednostovia. Takže... a ešte chcem povedať, vzniknú dve kategórie okresných úradov. Aj teraz nebudú všetky okresy rovnaké. Určité okresy budú mať len niektoré činnosti a potom tie veľké okresy budú mať všetky činnosti. Takže občan bude... (Prerušenie vystúpenia časomerom.)